شەفەق نیوز/ وەڕیەوبەر گشتی بەرگری مەدەنی لە پارێزگای نه‌ینەوا، ئمڕوو چوارشەممە، باس لە رزگارکردن ١٥٠ دۆنم گەنم کرد، لە دوو ئاگر ک پەرد بوینە ناو خەلەیل، لە باکوور و خوەرهەڵآت پارێزگاگە، ئەویش لە ئه‌نجام کارەیل مناڵ وازەکی.عەمید حوسام خەلیل ئەرا ئاژانس شەفەق نیوز وت؛ ئمڕوو، ئاگریگ كه‌فته‌ ناو خەلەیل، لەئاوای کەرفەر له‌ ناحیەی زومار، وئاگریگ تر ئمڕوو هەڵسیا لە ناو گژوگیا لە ئاوای بازوایا سەروە ناحیەی برتلە.خەلیل وت؛ تیمەیل بەرگری مەدەنی تویەنستن لە وەختیگ کەم هەردوگ ئاگرەگە بکوشننەو ، ونەهیشتن ئاگرەگە وڵاوەبوودە ناو زەویەی شانیان ، وتیش ک ئاگرەیلە هویچ زیانیگ گیانی لەلی نەویەو.وەڕیەوبەر بەرگری مەدەنی لە نه‌ینەوا وتیش: تیمەیلەیان دەور ١٥٠ دۆنەم گەنم رزگار کردن، ك هۆکار ئاگرەگان مناڵوازەکی بوی.
